Kotlo ya go ba mma

Kotlo ya go ba mma (yeo gape e tsebjago e le dikotlo tša bana ), e šupa go hloka mohola ga tša boiphedišo mo basadi ba lebeletšanago le gona mošomong ka baka la go ba bomma .    Kgopolo ye ya thuto ya leago, e gatelela ka fao bomma bao ba šomago gantši ba itemogelago go fokotšega ga megolo, go fokotšega ga bokgoni bjo bo lemogwago, le mabaka a mmalwa a tšwelopele ya mešomo ge di bapetšwa le balekane ba bona bao ba se nago bana. Dinyakišišo di bontšha gore bomma ba lebeletšane le kotlo ye kgolo ya ngwana yo mongwe le yo mongwe yeo e gakatšago phapano ya mogolo wa bong . Go tlaleletša mogolong o monnyane, gantši bomma ba lebelelwa e le bašomi bao ba sa ineetšego kudu le bao ba sa ithekgego kudu, e lego seo se lebišago go sekame go thwala, go hlahlobja ga mošomo wa tlase le go fokotšega ga dibaka tša go hlatlošetšwa maemong. Dikotlo tše ga di lekanyetšwe go lebaka le tee eupša di tsemile medu dikgopolong tša  setšhaba, go sekamela mošomong le dikgopolong tše bjalo ka mohlala wa maiteko a mošomo, woo o bolelago gore maikarabelo a go hlokomela a fokotša tšweletšo ya mešomo ya bomma. Kotlo ya go ba mma, e atile go ralala le ditšhaba tše di fapafapanego tše di hlabologilego gomme e ngwadilwe go ralala le mela ya morafe le ya ekonomi, ka basadi ba mmala le bao ba lego mešomong ye mogolo ya fase ba itemogela ditlamorago tše šoro kudu.  Go sa šetšwe tlhokomelo e oketšegilego ya taba ye, kotlo ga se ya bontšha maswao a magolo a go fokotšega.

 Methapo